সঞ্জয়কে ফাঁসির সাজা দেওয়াতে পারল না সিবিআই, ছিঃ, প্রতিক্রিয়া দেবাংশুর

ওয়েব ডেস্ক: সিবিআই (CBI) ফাঁসি দেওয়াতে পারল না সঞ্জয়কে (Sanjay Roy)। ছিঃ। ফেসবুকে এমনই প্রতিক্রিয়া তৃণমূলের মুখপাত্র দেবাংশু বসাকের (Debangshu Basak)। তিনি লেখেন, উল্টোদিকে রাজ্যে অন্য তিনটি ধর্ষণ, খুনের মামলায় রাজ্য পুলিশ অপরাধীদের জন্য আদালত থেকে ফাঁসির সাজা আদায় করে আনতে পেরেছে। এরকম একটি ভয়ঙ্কর সংবেদনশীল (Sensitive) মামলাতেও ফাঁসির মতো অনিবার্য সাজা দেওয়াতে পারল না সিবিআই (CBI)। আবারও প্রমাণ হল সিবিআই ব্যর্থ, ব্যর্থ, ব্যর্থ।

এদিন আরজি কর কাণ্ডে ধৃত সঞ্জয় রায়ের (Sanjay Rai) আমৃত্যু কারাদণ্ডের নির্দেশ দেওয়া হয়েছে। সোমবার দুপুরে উভয় পক্ষের বক্তব্য শোনার পর এই রায় দেন শিয়ালদহ আদালতের বিচারক অনির্বাণ দাস। ৫০ হাজার টাকা জরিমানাও করা হয়েছে।